b'\n_START_ARTICLE_\nMatt Hoyer\n_START_SECTION_\n\xc5\xbdivljenje\n_START_PARAGRAPH_\nRojen kot Matija Arko, se je rodil leta 1891 v Ribni\xc5\xa1ki dolini v Sloveniji. O njegovem otro\xc5\xa1tvu je bolj malo znanega, bil je gozdar, izu\xc4\x8dil se je za glasbilarja, saj je izdeloval, popravljal in ugla\xc5\xa1eval harmonike \xc5\xbee v Sloveniji. Pozneje, ko je leta 1911 od\xc5\xa1el v Ameriko, je to delo nadaljeval tam.\n_START_SECTION_\nHoyerjev trio\n_START_PARAGRAPH_\nVerjetno okoli leta 1919 je ustanovil Hoyerjev trio (Hoyer je bil njegov nadimek), ki je dosegla popularnost predvsem na severovzhodu Ohia na zahodu Pensilvanije. Prav istega leta, 1919, so pri\xc4\x8deli snemati za Victor Talking Machine Co., pozneje za Columbia Gramophone Co. in nazadnje za Okeh Records. Ena njegovih najve\xc4\x8djih prodanih uspe\xc5\xa1nic je bila Dunaj ostane Dunaj, povzeta od nem\xc5\xa1ko-avstrijske kora\xc4\x8dnice Wien Bleibt Wien ali Dunaj za vedno._NEWLINE_Poleg igranja na slovenskih porokah in plesih je trio igral tudi za \xc4\x8de\xc5\xa1ko ob\xc4\x8dinstvo. V takratnih \xc4\x8dasih je bil Matt senzacija na diatoni\xc4\x8dni in pozneje na 120-basni kromati\xc4\x8dni harmoniki, njegovi igralni stil je bil unikaten, gladek in natan\xc4\x8den._NEWLINE_V triu so igrali poleg Matta na harmoniki, tudi njegova dva polbrata Frank in Eddie Simon\xc4\x8di\xc4\x8d. Frank je igral na bend\xc5\xbeo, Ed pa na kitaro in kromati\xc4\x8dno harmoniko. V zgodnjih za\xc4\x8detkih _NEWLINE_je bil sprva znan pod Matthias Arko, pozneje, ko sta igrala Matt in Frank pod imenom Simon\xc4\x8di\xc4\x8d brata in nazadnje Hoyer trio._NEWLINE_Hoyer je leta 1924 posnel tudi dve plo\xc5\xa1\xc4\x8di z Louisom Spehekom, tedaj ko so snemali \xc5\xa1e pri Victor Talking Machine Co. Hoyerjev trio je prenehal s snemanjem leta 1929, ker se niso hoteli vklju\xc4\x8diti v Zdru\xc5\xbeenje glasbenikov, ki je v za\xc4\x8detku 30. let 20. stoletja postalo zelo aktivno. Pogoj za snemanje plo\xc5\xa1\xc4\x8d je bilo \xc4\x8dlanstvo v zvezi, nakar pa Matt Hoyer tega ni hotel. Pa tudi snemanje plo\xc5\xa1\xc4\x8d glede na \xc5\xa1tevilo prodanih izvodov je postalo zanje predrago.\n_START_SECTION_\nSmrt\n_START_PARAGRAPH_\nHoyer je igral vse do konca svojega \xc5\xbeivljenja. Leta 1959 je zbolel, 20. decembra 1960 pa je podlegel raku in umrl. Heinie Martin Antoncic, dekan Ameri\xc5\xa1ko-slovenskih radio napovedovalcev je o njemu izjavil: "Matt Hoyer je bil George Washington med Slovenskimi polka glasbeniki!"._NEWLINE_Mnogi pa mu \xc5\xa1e dandanes pravijo pradedek Clevelandskega polka stila.\n_START_SECTION_\nHoyerjevi harmoniki\n_START_PARAGRAPH_\nHoyerjev sin Teddy je imel obe njegovi harmoniki, tako Mervarjevo diatoni\xc4\x8dno kot tudi Excelsior 120-basno kromati\xc4\x8dno harmoniko. Obe je perfektno obnovil. Excelsiorjeva 120-basna kromati\xc4\x8dna harmonika je bila prodana Billu A\xc5\xbemanu mlaj\xc5\xa1emu iz Clevelanda, ki pa je bil tesni prijatelj Teddyja, in velik ljubitelj Mattove glasbe, zato mu jo je Teddy, ki je vedel za Billovo veliko ljubezen do o\xc4\x8detove glasbe, prodal. A\xc5\xbeman pa se tudi ukvarja z mesnico, saj ima v lasti Azman Meats Inc. v Ohiu._NEWLINE_Mervarjeva harmonika pa je pri\xc5\xa1la v roke fantu, ki je hodil z Teddyjevo h\xc4\x8derko, a ker je ta umrl, je harmonika pre\xc5\xa1la v last Teddyjevi h\xc4\x8derki. Harmonika pa je sedaj postavljena v Clevelandskem Style Polka Hall of Fame na oddelku za "harmonikarje slavnega Clevelandskega polka stila".\n_START_SECTION_\nPlo\xc5\xa1\xc4\x8de\n_START_PARAGRAPH_\nPri podjetju Victor Talking Machine Co. je posnel 2 plo\xc5\xa1\xc4\x8di z Louisom Spehkom leta 1924; Ljubimsko veselje in Urno skakaj, v letu 1928 pa je me\xc5\xa1ano posnel 6 plo\xc5\xa1\xc4\x8d z Adrija pevci; Na Pustni torek, Doma\xc4\x8de veselje, Voja\xc5\xa1ki nabor, Zeleni jurj, Vandrovec in pa Cigani (nekaj od teh je bilo tudi komedij, v spremljavi pa je igral Hoyerjev trio).'